open-index/open-wikipedia-markdown huggingface dataset:
து. கிருஷ்ணசாமி வாண்டையார்

**து. கிருஷ்ணசாமி வாண்டையார்** அவர்கள் 01.09.1955–ல் பிறந்தவர். இவர் பி. டெக். (B.Tech.) வரை படித்து உள்ளார். இவர் தமிழ்நாடு காங்கிரஸ் செயற்குழு உறுப்பினராக பதவி வகித்து வருகிறார். கடந்த 2014 நாடாளுமன்ற தேர்தலில் காங்கிரஸ் சார்பில் தஞ்சாவூர் தொகுதியில் போட்டியிட்டு தோல்வி அடைந்தார்.

ஏற்கனவே,  தமிழ்நாடு காங்கிரஸ் பொதுச் செயலாளராகவும், தஞ்சாவூர் மாவட்ட காங்கிரஸ் தலைவராகவும், தமிழ்நாடு இளைஞர் காங்கிரஸ் பொதுச் செயலாளராகவும், தமிழ்நாடு காங்கிரஸ் சேவாதள தலைவராகவும் பதவி வகித்து இருந்தார்.

இவருக்கு ராஜேஸ்வரி என்ற மனைவியும், ராமநாதன் துளசி அய்யா வாண்டையார் என்ற மகனும், பத்ம பிரியதர்ஷினி என்ற மகளும் உள்ளனர்.

இவரின் தந்தை பெயர் கி. துளசியா வாண்டையார். இவர் கடந்த 1991–96லில் நாடாளுமன்ற உறுப்பினராக இருந்தவர் என்பது குறிப்பிடத்தக்கது.

## கல்வி நிறுவனம்
தஞ்சாவூர் மாவட்டத்தில் மிகவும் பழமையான அருள்மிகு வீரையா வாண்டையார் நினைவு ஸ்ரீ புட்பம் கல்லூரியினை 1956இல் நிறுவி இப்பகுதி மக்களுக்கு கல்விப்பணியாற்றி வருகிறார்.

## ஆதாரங்கள்


பகுப்பு:தஞ்சாவூர் மாவட்ட மக்கள்
பகுப்பு:வாழும் மக்கள்
வங்காளதேச ஜமாத்-இ-இஸ்லாமி

**வங்காளதேச ஜமாத்-இ-இஸ்லாமி** (Bangladesh Jamaat-e-Islami, வங்காள மொழி: বাংলাদেশ জামায়াতে ইসলামী) வங்காளதேசத்திலுள்ள ஓர் இஸ்லாமிய அரசியல் கட்சி ஆகும். *ஜமாத்* எனச் சுருக்கமாக அழைக்கப்படும். இது வங்காளதேசத்தின் பெரிய இஸ்லாமியக் கட்சி ஆகும். 
## கட்சிக்குத் தடை
2013 ஆம் ஆண்டு ஆகஸ்டு மாதம் 1 ஆம் நாள் வங்காளதேச உச்ச நீதிமன்றம் இக்கட்சியை தடை செய்தது. இது செயல்படுவதற்கான அனுமதி ரத்து செய்யப்படுவதாகவும் அரசியல் தேர்தலில் போட்டியிடும் தகுதி இல்லை என்றும் தீர்ப்பளித்தது.
## தடைக்கான காரணம்
இக்கட்சியானது வங்காளதேசம் பாகிஸ்தானிலிருந்து பிரிவதை எதிர்த்தது. மேலும் இக்கட்சி பாகிஸ்தான் ராணுவத்தின் நடவடிக்கைகளுக்கு ஆதரவாக இருந்தது. மேலும் சிறுபான்மை இந்துகள் மீது தாக்குதல் நடத்தியது, இந்துப் பெண்களை கற்பழித்து, இந்துகளை இஸ்லாமியர்களாக மதம் மாற வற்புறுத்தியது. இக்கட்சியினர் சிலர் மீது போர்க்குற்ற வழக்குகள் தொடரப்பட்டன.

## அரசியல் செயல்பாடுகள்

## வெளி இணைப்புகள்
* ஜமாத்-இ-இஸ்லாமி
* கட்சியின் கொள்கைகள் 
## மேற்கோள்கள்

பகுப்பு:வங்காளதேச அரசியல் கட்சிகள்
வங்காளதேசத்தில் இந்துகளின் மீதான வன்முறை, 2013

2013 ஆம் ஆண்டு பிப்ரவரி மாதம் 28 ஆம் நாளன்று வங்காளதேச ஜமாத்-இ-இஸ்லாமியின் துணைத்தலைவர் *தெல்வார் ஹோசைன் சையது*க்கு சர்வதேச நீதிமன்றம் மரண தண்டனை வழங்கியது. 1971 வங்காளதேசப் போரின்போது அவர் இழைத்த குற்றங்களுக்காக அவருக்குத் தண்டனை வழங்கப்பட்டது. அதன் விளைவாக வங்காளதேசத்தில் வாழும் சிறுபான்மையினரான இந்துகள் மீது *ஜமாத்-இ-இஸ்லாமி*யின் ஆதரவாளர்கள் தாக்குதல் நடத்தினர். இந்துகளின் சொத்துகள் சூறையாடப்பட்டன, வீடுகள் தீக்கிரையாக்கப்பட்டன மற்றும் இந்துக் கோயில்கள் இடிக்கப்பட்டு தீவைத்துக் கொளுத்தப்பட்டன.

## தாக்கப்பட்ட கோயில்களின் விவரம்

## மேற்கோள்கள்

பகுப்பு:வங்காளதேசத்தில் கலவரங்கள்
பகுப்பு:2013 எதிர்ப்புப் போராட்டங்கள்
எட்வர்ட் டி போனோ

**எட்வர்டு டி போனோ** (*Edward de Bono*, பிறப்பு: 19 மே 1933) மால்டாவில் பிறந்த மருத்துவர், நூலாசிரியர், புதுப்புனைவர், ஆலோசகர் என்னும் பல பரிமாணங்களைக் கொண்டவர்.

## பயின்ற கல்வி

இவருடைய முழுப் பெயர் எட்வர்டு சார்லஸ் பிரான்சிஸ் பியூப்ளிஸ் டி போனோ ஆகும். மால்டாவில் உள்ள புனித எட்வர்ட் கல்லூரியில் கல்வி பயின்றார். இங்கிலாந்து ஆக்சுபோர்டில் உடல்நூல், மனவியல் ஆகியவற்றில் முதுகலைப் பட்டம் பெற்றார். கேம்பிரிச் டிரினிட்டி கல்லூரியில் மருத்துவ ஆய்வுப்  பட்டம் பெற்றார். ராயல் மெல்போர்ன் தொழில்நுட்பக் கழகத்திலும் டண்டீ பல்கலைக்கழகத்திலும் ஆய்வுப்பட்டங்களைப் பெற்றார்.

பக்கவாட்டு சிந்தனை (*lateral thinking*) என்னும் கருதுகோளைப் புதிதாகப் புனைந்தவர். புதிய கோணத்தில் சிந்தித்தல், ஆக்கப்பூர்வமாகச் சிந்தித்தல், அவற்றின் அடிப்படையில் திறமைகளை வளர்த்தெடுத்தல் போன்றவற்றைப் போதிப்பதில் வல்லுநராகத் திகழ்கிறார். உலகத்தில் உள்ள மிகப் பெரிய குழுமங்கள், நிறுவனங்கள் ஆகியவற்றின் வளர்ச்சிக்கான ஆலோசனைகளை வழங்கி வருகிறார். ஆப்பிள், பிரித்தானிய ஏர்வேஸ் ஆகிய நிறுவனங்களின் இயக்குநர்களுக்குப் பயிற்சி அளித்து வருகிறார்.

எட்வர்ட் டி போனோ எழுதிய நூல்கள் அறுபதுக்கு மேல் உள்ளன. அவை நாற்பது மொழிகளில் மொழி ஆக்கம் செய்யப்பட்டுள்ளன ஆக்சுபோர்டு கேம்பிரிட்ஜ் ஹார்வர்ட்  பல்கலைக் கழகங்களுக்குச் சென்று அங்குள்ள மாணவர்களுக்குப் பயிற்சி அளிக்கிறார். உலக மனிதக் குலத்திற்குப் பங்களித்த அறிஞர்கள் 250 பேரில் போனோ சிறந்த இடத்தைப் பெற்று விளங்கி வருகிறார்.

## மேற்கோள்

## மேலும் படித்தறிவதற்கு
* Piers Dudgeon: *Breaking Out of the Box: The Biography of Edward de Bono*. London: Headline, 2001. 

## வெளி இணைப்புகள்

பகுப்பு:1933 பிறப்புகள்
பகுப்பு:உளவியலாளர்கள்
பகுப்பு:பிரித்தானிய எழுத்தாளர்கள்
பகுப்பு:வாழும் மக்கள்
ஹேப்பி ஹாலிடேஸ் (பாடல்)

**ஹேப்பி ஹாலிடே** (சில நேரங்களில் **ஹேப்பி ஹாலிடேஸ்** என பாடப்படுகிறது) என்பது 1941 ஆம் ஆண்டு இர்விங் பெர்லினால் இசையமைக்கப்பட்டு அதற்கு அடுத்த ஆண்டு வெளியிடப்பட்ட ஒரு பிரபலமான பாடல். 

## வரலாறு
இந்த பாடல் ஹாலிடே இன் படத்தில் (1942) பிங் கிராஸ்பியால் அறிமுகப்படுத்தப்பட்டது. இது பொதுவாக ஒரு கிறிஸ்துமஸ் பாடலாக கருதப்படுகிறது. ஆனால் படத்தில் அது புத்தாண்டு அன்று பாடப்படுகிறது. இப்பாடல் கேட்பவர் ஆண்டு முழுவதும் "மகிழ்ச்சியான விடுமுறை"யை அனுபவிக்க ஆசை தெரிவிக்கிறது. இந்த பெயரளவு சொற்றொடர் இப்போது பொதுவாக கிறிஸ்துமஸ் மற்றும் விடுமுறை காலத்தில் பயன்படுத்தும் வாழ்த்துக்கள் தொடர்புடையதாக உள்ளது. 

## மேற்கோள்கள்

பகுப்பு:கிறித்தவப்_பாடல்கள்
வெண்மணியாத்தூர்

**வெண்மணியாத்தூர்** (**[[ஆங்கிலம்]]**) **[[Venmaniyathur]]** என்பது, தமிழ் நாட்டில், விழுப்புரம் மாவட்டத்தில் விழுப்புரம் வட்டத்துக்குட்பட்ட வருவாய் கிராமமும் காணை ஊராட்சி ஒன்றியத்தைச் சேர்ந்த ஊராட்சியும் ஆகும். இவ்வூர் மக்களின் முக்கியத் தொழில் வேளாண்மை ஆகும்.

வெண்மணியாத்தூர் - இக்கிராமம் தமிழ் நாட்டின் முக்கிய நதிகளின் ஒன்றான தென்பெண்ணை நதியின் வடக்கே அமைந்துள்ளது. இக்கிராமம் தென்பெண்ணை ஆற்றுப்ப்பாசன பகுதியாதலால் எப்போதும் பசுமையாகவே காட்சியளிக்கிறது.

இங்கு நெல், கரும்பு, வாழை, தென்னை மற்றும் பணப்பயிர்களும் அதிகஅளவில் பயிரிடபடுகின்றன. நீர்வளம் நிறைந்திருப்பதால் எப்போதும் இக்கிராமம் பசுமையாகவே காட்சியாளிகிறது.

இந்த இயற்கை எழில் சூழ்ந்த அமைதியான கிராமத்தின் நடுவே எழில் கொஞ்சும் கொஞ்சுமலை மாரியம்மன் கோவில் மற்றும் பெருமாள் கோவில்  அமைந்துள்ளது. மேலும் இக்கிராமத்திற்கு வடக்கே புகழ் பெற்ற அய்யனார் மற்றும் ஐயப்பன் ஆலயமும் அமைந்துள்ளது. ஒவ்வொரு வருடமும் வைகாசி மாதம் மாரியம்மன் கோவில் திருவிழா வெகு விமரிசையாக எட்டு நாட்கள்  கொண்டாடபடுகிறது.

வெண்மணியாத்தூர்க்கு அஞ்சல் விழுப்புரம் மாவட்டம்,  கப்பூர் அஞ்சல் நிலையம் வழி வருகின்றது. இவ்வூரின் அஞ்சல் குறியீட்டு எண் 605301. தொலைபேசி குறியீடு 04146.
 
இவ்வூர் அடங்கியுள்ள சட்டமன்றத் தொகுதி  விழுப்புரம். இது விழுப்புரம்  நாடாளுமன்றத் தொகுதிப் பிரிவில் உள்ளது.

## ஊர் பெயர் காரணம்

இங்கு வெண்மையான முத்துபோன்ற நெல்மணிகளை விளைவிப்பதாலும் தென்பெண்ணை ஆற்றுக்கு அருகில் அமைந்திருப்பதாலும் வெண்மணியாத்தூர் என பெயர் பெற்று விளங்குகிறது

## ஆதாரங்கள்


## வெளி இணைப்புகள்
* விக்கிமேப்பியாவில் வெண்மணியாத்தூர் அமைவிடம்

பகுப்பு:விழுப்புரம் மாவட்டத்திலுள்ள கிராமங்கள்
மத்திய அரசு பணியாளர் தேர்வாணையம்

**இந்திய அரசு பணியாளர் தேர்வாணையம்** (**Staff Selection Commission**) என்பது இந்திய அரசுப் பணிக்குத் தேவையானவர்களைத் தகுந்த போட்டித் தேர்வுகள் வாயிலாகத் தேர்வு செய்ய ஏற்படுத்தப்பெற்ற ஒரு அரசு சார்ந்த அமைப்பு ஆகும். இது ஒரு தலைவரையும், இரண்டு செயலாளர்களைக் கொண்டு செயல்படுகிறது. இந்நிறுவனம் இந்திய அரசின் கெஜட் பதிவில்லாத பிரிவு பி மற்றும் பிரிவு சி பணியிடங்களுக்கு போட்டித் தேர்வுகள் மூலம் பணியாளர்களை தேர்வு செய்கிற்து.

மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் இத்தேர்வாணையம்  செயல்படுகிறது.
## இதனையும் காண்க
* மத்திய அரசுப்பணியாளர் தேர்வாணையம்
* தேசியப் பணியாளர் தேர்வு முகமை
* தேசியத் தேர்வு முகமை
* பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
## மேற்கோள்கள்


## வெளி இணைப்புகள்
* பணியாளர் தேர்வாணையம் ஒருங்கிணைந்த உயர்நிலைத் தேர்வு (SSC CHSL)
* பணியாளர் தேர்வு ஆணையம் (SSC MTS)
* ஸ்டாப் செலக்‌ஷன் கமிஷனின் அதிகாரப்பூர்வ இணைய தளம்

பகுப்பு:இந்திய அரசு அமைப்புகள்
பகுப்பு:இந்திய ஆணைக்குழுக்கள்
இந்திய அளவிலான பணியாளர் தேர்வுகள்
பகுப்பு:பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
ஒரியன் நெபுலா

இரவு வானில் கண்களால் பார்க்கக்கூடியதும் மிகவும் பிரகாசமானதுமான பரந்த நெபுலாவே **ஒராயன் நெபுலா** ஆகும். இது 12 ஒளியாண்டுகள் நீளமுள்ள ஆரையைக் கொண்டுள்ளது. இதற்கு *என்.ஜி.சி 1976,* எனவும் *எம்42* எனவும் *எல்.பி.என் 974* எனவும் விஞ்ஞானப் பெயர்கள் உண்டு. இந்த நெபுலாவிலேயே ஒராயன் விண்மீன் குழுவும் உள்ளது.

## இவற்றையும் பார்க்க
* ஒண்முகில்
* ஒராயன்

## மேற்கோள்கள்

பகுப்பு:நெபுலாக்கள்
போபொசு (துணைக்கோள்)

**போபொஸ் துணைக்கோள்** ஆனது செவ்வாயின் இரு துணைக்கோள்களில் செவ்வாய்க் கோளுக்கு மிக அண்மித்ததும் மிகப் பெரியதுமான துணைக்கோளாகும். செவ்வாயின் மற்றைய துணைக்கோளான தெய்மொசை விட போபொஸ் 1.79787 மடங்கு நிறை கூடியது. இது 18 ஆம் திகதி ஆகஸ்ட் மாதம் 1877 ஆண்டில் *ஆசப் ஹால்* என்பவரால் கண்டுடறியப்பட்டது. இந்த துணைக்கோள் ஆண்டுக்காண்டு செவ்வாய் கிரகத்தை நெருங்கிச்செல்கிறது. அதன் காரணமாக இன்னும் 2 கோடிகள் அல்லது 4 கோடிகள் ஆண்டுகளில் உடைந்து செவ்வாய்கிரகத்தச் சுற்றி ஒரு வளையத்தை உருவாக்கும் என்று விஞ்ஞானிகள் தெரிவித்துள்ளார்கள்.﻿

## இவற்றையும் பார்க்க
* தெய்மொசு (துணைக்கோள்)
* இயற்கைத் துணைக்கோள்

## உசாத்துணை

பகுப்பு:செவ்வாயின் துணைக்கோள்கள்
மோதியுர் ரஹ்மான் நிஸாமி

**மோதியுர் ரஹ்மான் நிஸாமி ** (Motiur Rahman Nizami, வங்காள மொழி: মতিউর রহমান নিজামী), (மார்ச் 31, 1943) வங்காளதேசத்தைச் சார்ந்தவர். வங்காளதேச ஜமாத்-இ-இஸ்லாமியின் தலைவர் (அமீர்) ஆவார். *வங்காளதேச ஜமாத்-இ-இஸ்லாமி* வங்காளதேசத்தின் மிகப் பெரிய இஸ்லாமியக் கட்சி ஆகும். இக்கட்சியின் மீதான போர்க்குற்றங்கள் காரணமாக 2013 ஆம் ஆண்டு ஆகஸ்டு மாதம் 1 ஆம் நாள் வங்காளதேச உச்ச நீதிமன்றம் இக்கட்சியை தடை செய்தது. இது செயல்படுவதற்கான அனுமதி ரத்து செய்யப்படுவதாகவும் அரசியல் தேர்தலில் போட்டியிடும் தகுதி இல்லை என்றும் தீர்ப்பளித்தது. *மோதியுர் ரஹ்மான் நிஸாமி* வங்காளதேச பிரிவினைப் போரின் போது அல்-பாதர் (Al-Badr) ஆயுதக் குழுவின் தலைவராக இருந்தார்.

## அரசியல் செயல்பாடுகள்

## குற்றச்செயல்கள்
இவர் மீது வங்காளதேசம் பாகிஸ்தானிலிருந்து பிரிவதை எதிர்த்தது, பாகிஸ்தான் ராணுவத்தின் நடவடிக்கைகளுக்கு ஆதரவாக இருந்தது,  சிறுபான்மை இந்துகள் மீது தாக்குதல் நடத்தியது, இந்துப் பெண்களை கற்பழித்து, இந்துகளை இஸ்லாமியர்களாக மதம் மாற வற்புறுத்தியது ஆகிய குற்றங்கள் சாட்டப்பட்டன. மேலும் இந்தியாவின் அசாம் மாநிலத் தீவிரவாதக் குழுக்களுக்காக ஆயுதங்கள் கடத்தியதாக குற்றம் சாட்டப்பட்டுள்ளார். இவ்வழகில் இவருக்கு ஜாமீன் மறுக்கப்பட்டுள்ளது.

## மேற்கோள்கள்

பகுப்பு:வங்காளதேச அரசியல்வாதிகள்
பகுப்பு:1943 பிறப்புகள்
பகுப்பு:2016 இறப்புகள்
அல்-பாதர்

**அல்-பாதர்** (Al-Badr, வங்காள மொழி:আল বদর,அரபி: البدر‎ ) எனும் அரபுச் சொல்லுக்கு *முழு நிலவு* என்று பொருள். இது மேற்குப் பாகிஸ்தான் ராணுவத்தின் ஒரு பிரிவாகும். இது கிழக்குப் பாகிஸ்தானில் (தற்போதைய வங்காளதேசம்) இயங்கி வந்தது. இது வங்கதேசப் பிரிவினையின் போது பாகிஸ்தானுக்கு ஆதரவாகச் செயல்பட்டது.

## உறுப்பினர்களும் அவர்களின் பணியும்
இக்குழுவின் உறுப்பினர்கள் அனைவரும் பள்ளிகளிலிருந்தும் இஸ்லாமிய மதராஸாக்களிலிருந்தும் தேர்வு செய்யப்பட்டனர். இவர்கள் கண்காணிப்புக் காவலுக்கும்
இந்திய வங்காளதேச எல்லைப் பாதுகாப்புப் பணியிலும் ஈடுபடுத்தப்பட்டனர்.

## கைதும்,மன்னிப்பும்
வங்காளதேசப் போரில் பாகிஸ்தான் தோல்வியுற்ற பின்னர் இக்குழு கலைக்கப்பட்டு அனைவரும் கைது செய்யப்பட்டனர். பின்னர் வந்த **[[சேக் முஜிபுர் ரகுமான்]]** ஆட்சிக் காலத்தில் இவர்கள் மன்னிக்கப்பட்டனர்.

## போர்க்குற்றங்கள்
இக்குழுவினர் மீது வங்காளதேசம் பாகிஸ்தானிலிருந்து பிரிவதை எதிர்த்தது, பாகிஸ்தான் ராணுவத்தின் நடவடிக்கைகளுக்கு ஆதரவாக இருந்தது, சிறுபான்மை இந்துகள் மீது தாக்குதல் நடத்தியது, இந்துப் பெண்களை கற்பழித்தது, இந்துகளை இஸ்லாமியர்களாக மதம் மாற வற்புறுத்தியது மற்றும் போர்க்குற்ற வழக்குகள் தொடரப்பட்டன.

## மேற்கோள்கள்

பகுப்பு:பாக்கித்தான் படைத்துறை
தெய்மொசு (துணைக்கோள்)

**தேய்மொஸ் துணைக்கோள்** ஆனது செவ்வாயின் இரு துணைக்கோள்களில் செவ்வாய்க் கோளுக்கு சற்று தொலைவில் உள்ளதும் மிகச் சிறியதுமான துணைக்கோளாகும். செவ்வாயின் மற்றைய துணைக்கோளான போபொஸ் தெய்மொசை விட 1.79787 மடங்கு நிறை கூடியது. இது 12 ஆம் திகதி ஆகஸ்ட் மாதம் 1877 இல் *ஆசப் ஹால்* என்பவரால் கண்டறியப்பட்டது. இதன் விஞ்ஞான ரீதியான பெயர் *செவ்வாய் 2* (Mars II) என்பதாகும். இதன் விடுபடுதிசை வேகம் 5.556m/s ஆகும். இதன் நிறை 1.4762×1015 கிலோகிராம்கள் (24.7179) புவித் திணிவுகள் ஆகும்.

## இவற்றையும் பார்கக
* போபொசு (துணைக்கோள்)
* இயற்கைத் துணைக்கோள்
## மேற்கோள்கள்

பகுப்பு:செவ்வாயின் துணைக்கோள்கள்
சரோன் (துணைக்கோள்)

**சரோன்** என்பது புளூட்டோவின் ஐந்து துணைக்கோள்களில் மிகவும் பெரிய துணைக்கோள் ஆகும். இது 22 ஆம் திகதி சூன் மாதம் 1978 ஆம் ஆண்டு *ஜேம்ஸ் கிறிஸ்ரி* எனும் வானியலாளலாரால் கண்டறியப்பட்டது. இதன் விட்டம் 1,207 கிலோமீட்டர்கள் ஆகும், இது குறிப்பாகச் சொல்லப்போனால் இது புளூட்டோவின் அரை மடங்கு விட்டதிலும் பார்க்க சற்று அதிகமானதாகும். இதன் மேற்பரப்பின் பரப்பளவு 4,580,000 சதுர கிலோமீற்றர்கள் ஆகும்.

## மேற்கோள்கள்

பகுப்பு:புளூட்டோவின் துணைக்கோள்கள்
அரும்புகள் மொட்டுகள் மலர்கள் (நூல்)

**அரும்புகள் மொட்டுகள் மலர்கள்** என்பது தி. முருகு சுந்தரம் பாவேந்தர் பாரதிதாசன் குறித்து திரட்டிய தொகுப்பு நூலாகும். இந்நூலை அகரம் சிவகங்கை வெளியிட்டுள்ளது.

பாவேந்தர் நினைவுகள் வரிசையில் இரண்டாவது நூலாக வெளிவந்துள்ளது.

## உள்ளடக்கம்
# மார்கழியின் உச்சியில் - கவிஞர் சுரதா
# பாவேந்தரோடு நான் - சில நினைவுகள் - கவிஞர் வாணிதாசன்
# முழுமதியனையார் - ச. சிவப்பிரகாசம்
# உள்ளத்தில் மணக்கும் முல்லைச்சரம் - பொன்னடியான்
# என் தந்தையார் - சரசுவதி கண்ணப்பர்
# பாடிப்பறந்த குயில் - வசந்தா தண்டபாணி
# அச்சம்-அவர் அறியாதது - மன்னர் மன்னன்
# பாவேந்தர் பற்றி - கி. ஆ. பெ. விசுவநாதம் 
# நானறிந்த பாரதிதாசனார் - சிவமுத்து
# நினைவுத் துளிகள் - மு. செல்லப்ப ரெட்டியார்
# கவியரசன் பாரதிதாசன் - திருலோக சீதாராம்
# பாவேந்தருடன் ஒருநாள் - மணிவேலன்
# இழந்த செல்வம் - முருகரத்தினம்

## இவற்றையும் காண்க
* தமிழ் நூல்கள்

## ஆதாரங்களும் மேற்கோள்களும்

## வெளி இணைப்புகள்

பகுப்பு:நாட்டுடைமை நூல்கள்
பகுப்பு:முருகு சுந்தரம் நூல்கள்
பொருள்சார் பண்பாடு

**பொருள்சார் பண்பாடு** (Material culture) என்பது, மக்களுக்கும் அவர்களால் உருவாக்கப்பட்ட அல்லது மாற்றத்துக்கு உள்ளாக்கப்பட்ட பொருட்களுக்கும் இடையிலான தொடர்புகள் குறித்த பல்துறை ஆய்வுப்புலம் ஆகும். இந்த ஆய்வுப்புலம் அப்பொருட்களின் செய்முறை, வரலாறு, பாதுகாப்பு, அவை குறித்த விளக்கம் என்பவற்றையும் உள்ளடக்குகிறது. இத்துறைக்கான கோட்பாடுகளும், வழிமுறைகளும் கலை வரலாறு, தொல்லியல், மானிடவியல், வரலாறு, வரலாற்றுப் பாதுகாப்பு, நாட்டாரியல், அருங்காட்சியகவியல் போன்றவை உள்ளிட்ட சமூக அறிவியல் துறைகளில் இருந்து பெறப்படுகின்றன.

## மேற்கோள்கள்

பகுப்பு: பொருள்சார் பண்பாடு
பகுப்பு:ஆவணப்படுத்தல்
தூத்துக்குடி தொடருந்து நிலையம்

**தூத்துக்குடி தொடருந்து நிலையம்**, (*Tuticorin railway station*) தென்தமிழகத்தின் முக்கியமான மற்றும் பிரபலமான தொடர்வண்டி நிலையங்களுள் ஒன்றான இது, தமிழகத்தில் தூத்துக்குடி மாநகரில் அமைந்துள்ளது. இந்திய இரயில்வே தென்னக இரயில்வே மண்டலத்தின் அங்கமான மதுரை மண்டலத்தின் ஒரு பகுதியாக விளங்குகிறது. தூத்துக்குடி தொடருந்து நிலையத்தின் குறியீடு **TN** ஆகும்.

## சிறப்பம்சம்
இத்தொடருந்து நிலையத்திலுள்ள சிறப்பம்சங்கள் கீழ்வருமாறு பட்டியலிடப்பட்டுள்ளது.

* குளிர் மற்றும் சுத்திகரிக்கப்பட்ட குடிதண்ணீர்.
* கணினிமயமாக்கப்பட்ட முன்பதிவு மையம்
* 24 மணி நேர ஏடிஎம் வசதி (பாரத ஸ்டேட் வங்கி, பரோடா வங்கி, இந்தியன் ஓவர்சீஸ் வங்கி, இந்தியன் வங்கி)
* உயர்தர உணவகங்கள் (சைவம், அசைவம்)
* எளிதில் சென்றடையக்கூடிய டாக்ஸி, ஆட்டோ நிறுத்தம்
* உடைமை பாதுகாப்பு அறை
* பயணத் தேவைகள் அடங்கிய அங்காடி

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும்.

அமிர்த பாரத் திட்டத்தின் கீழ் மதுரை தொடருந்து கோட்டத்தில் தூத்துக்குடி தொடருந்து நிலையத்தை புதுப்பிக்கும் பணிக்கு 12 கோடி ரூபாய் ஒதுக்கப்பட்டுள்ளது.

## வண்டிகளின் வரிசை

## மேற்கோள்கள்

பகுப்பு:மதுரை தொடருந்து கோட்டம்
பகுப்பு:தூத்துக்குடி
பகுப்பு:தூத்துக்குடி மாவட்டத்திலுள்ள தொடருந்து நிலையங்கள்
செயற்றிட்ட மேலாளர்

**செயற்றிட்ட மேலாளர்** செயற்றிட்ட மேலாண்மை துறையில் ஒரு தொழில் நெறிஞர் ஆவார். செயற்றிட்ட மேலாளரின் முக்கிய பணிகள் திட்டமிடுதல், செயல்படுத்தல், முடித்தல் உட்பட மேலும் பலவாகும். பொதுவாக  கட்டுமான துறை, கட்டமைப்பு, வான்வெளி மற்றும் பாதுகாப்பு தொடர்பான கணினி நெட்வொர்க்கிங், தொலைத்தொடர்பு, மென்பொருள் மேம்பாடு போன்ற துறைகளில் முக்கியத்துவம் பெறுகிறது.

## கண்ணோட்டம்
செயற்றிட்ட மேலாளர் ஓரு திட்டத்தின் குறிப்பிட்ட செயற்றிட்ட இலக்குகளை அடைவதற்கான பொறுப்பை கொண்டவராவார்.  தெளிவான மற்றும் அடையக்கூடிய செயற்றிட்ட இலக்குகளை வகுப்பது ஓரு  திட்ட மேலாளரின் தலையாய கடமையாகும். 

பகுப்பு:செயற்றிட்ட மேலாண்மை
மென்பொருள் செயற்றிட்ட மேலாண்மை

** மென்பொருள் செயற்றிட்ட மேலாண்மை** என்பது மென்பொருள் திட்டங்களை திட்டமிட்டு முன்னெடுத்துச் செல்லும் கலை மற்றும் அறிவியல் ஆகும். இது ஒரு செயற்றிட்ட மேலாண்மையின் துணை துறையாகும்.

## வரலாறு
1970 மற்றும் 1980 ஆம் ஆண்டுகளில் கணினித்துறை மிக விரைவாக வளர்ந்த நேரத்தில் கணினி மென்பொருள் நிறுவனங்கள் குறைந்த செலவில் அங்கீகரிக்கப்பட்ட மென்பொருள் உற்பத்தி செய்ய விரும்பினர்.  புதிய வளர்ச்சி முயற்சிகளை நிர்வகிக்க மென்பொருள் நிறுவனங்கள் நிறுவப்பட்ட செயற்றிட்ட மேலாண்மை முறைகளை பயன்படுத்தினர், ஆனால் பயனர் வேண்டப்படுவன்ற்றிர்க்கும் மற்றும் வழங்கப்படும் மென்பொருளுக்கும் இடையே வேறுபாடுகள் இருந்தன, மேலும் செயற்றிட்ட கால அட்டவணைகள், சோதனையோட்டம் தவறிவிட்டன.

தொழில் வளர்ச்சியடைந்த நிலையில், மென்பொருள் செயற்றிட்ட மேலாண்மை தோல்விகளை பகுப்பாய்ந்து பின்வரும் பொதுவான காரணங்களாக உள்ளன என்று கன்டறியப்பட்டது:

# நம்பத்தகாத அல்லது சரியான விளக்கமில்லாபத திட்டம் இலக்குகள்
# தேவையான வளங்களை தவறான மதிப்பீடு செய்தல்
# மோசமாக வரையறுக்கப்பட்ட கணினி தேவைகள்
# செயற்றிட்டத்தின் அறிக்கை மோசமாக சமரப்பித்தல்
# நிர்வகிக்கப்படாத இடர்கள்
# வாடிக்கையாளர்கள், டெவலப்பர்கள், மற்றும் பயனர்கள் மத்தியில் சரியான தகவல் பரிமாற்றம் இல்லாமை
# முதிராத தொழில்நுட்பத்தை பயன்படுத்துதல்
# செயற்றிட்டத்தின் சிக்கலான விடயங்களை கையாள இயலாமை
# கவனக்குறைவான அபிவிருத்தி நடைமுறைகள்
# மோசமான செயற்றிட்ட மேலாண்மை
# செயற்றிட்ட பங்குபற்றுவோரின் அரசியல்
# வியாபார அழுத்தம்

## மேலும் பார்க்க
*செயற்றிட்ட மேலாளர்
*செயற்றிட்ட மேலாண்மை

## மேற்கோள்கள்


பகுப்பு:செயற்றிட்ட மேலாண்மை
பின்யாவாங்கா வையினையினா

**பின்யாவாங்கா வையினையினா** (*Binyavanga Wainaina*, 18 சனவரி 1971 – 21 மே 2019) ஒரு கென்ய ஆங்கிலமொழி எழுத்தாளர், ஊடகவியலாளர், சமூக விமர்சகர்.  ஆப்பிரிக்காவின் முக்கிய அறிவாளிகளில் (intellectual) ஒருவர்.

இவர் மேற்கினால் ஆப்பிரிக்கா எவ்வாறு பயன்படுத்தப்படுகிறது, சித்தரிக்கப்படுகிறது என்பது தொடர்பாக கடுமையான விமர்சனங்களை முன்வைத்துள்ளார்.  குறிப்பாக இது பற்றி இவரது *ஆப்பிரிக்காவைப் பற்றி எவ்வாறு எழுதுவது* (*How to Write About Africa*) என்ற அங்கத ஆங்கிலக் கட்டுரை பரந்த கவனிப்பைப் பெற்றது.

## வெளியீடுகள்
* "Discovering Home" (short story, G21Net, 2001)
* "An Affair to Dismember" (short story)
* "Beyond the River Yei: Life in the Land Where Sleeping is a Disease" (photographic essay, Kwani Trust), with Sven Torfinn
* "How To Write About Africa " (article, satire, Granta 92 2005)
* "In Gikuyu, for Gikuyu, of Gikuyu " (article, satire, Granta 103, 2008)
* *[http://www.amazon.com/Will-Write-About-This-Place/dp/1555975917 One Day I Will Write About This Place: A Memoir]* (autobiography, Graywolf Press, 2011)
* "Viewpoint: Binyavanga on why Africa's international image is unfair", BBC News Africa, 24 April 2012.
* "How to Write About Africa II: The Revenge", *Bidoun*, #21 Bazaar II.

## மேற்கோள்கள்

## வெளி இணைப்புகள்
* Kwani?
* Stephanie Bosch Santana, "Exorcizing Afropolitanism: Binyavanga Wainaina explains why “I am a Pan-Africanist, not an Afropolitan” at ASAUK 2012", Africa in Words.

பகுப்பு:கென்ய எழுத்தாளர்கள்
பகுப்பு:1971 பிறப்புகள்
பகுப்பு:2019 இறப்புகள்
மதராசா

**மதராசா** (Madrasa, அரபி: مدرسة‎) எனும் அரபி வார்த்தைக்கு கல்விச் சாலை என்று பொருள். மேற்குலக நாடுகள் இம்மதராசாவை இஸ்லாமிய மதக் கல்வி அளிக்கும் நிறுவனங்கள் எனக் குறிப்பிடுகின்றன. ஆனால் இங்கு மதக்கல்வி மட்டும் பயிற்றுவிக்கப்படுவதில்லை. தற்போது உள்ள 20,000 மதராசாக்களில் வருடந்தோறும் 1.5 மில்லியன் மாணவர்கள் கல்வி பெறுகின்றனர். இவர்கள் அனைவரும் இஸ்லாமியர்கள் அல்ல. மேலும் இங்கு நவீனக் கல்வியும் பயிற்றுவிக்கப்படுகிறது.http://www.aljazeera.com/indepth/spotlight/indiaonline/2013/11/madrassas-india-attract-hindu-students-2013111814457229891.html உலகின் முதல் மதராசாவானது *அல்-சாஃபா* எனும் இடத்தில் தொடங்கப்பட்டது முகம்மது நபி ஆசிரியராகவும் அவரது சீடர்கள் மாணாக்கர்களாவும் இருந்தனர்.

## கல்வி நிலையங்களின் வகைகள்
மதராசாக்கள் கீழ்க்கண்ட வகைகளில் செயல்படுகின்றன.
* அடிப்படைக் கல்வி (Elementary education)
* தொடக்கக் கல்வி (Primary education)
* உயர் கல்வி (Secondary education)
* மேல் கல்வி (Higher education)
* சட்டக் கல்வி (Law school)
* மருத்துவக் கல்வி (Medical school)
* பெண்கல்வி (Female education)
* மதரசா மற்றும் பல்கலைக்கழகம் (Madrasa and university)

## இந்தியாவில் மதரசாக்கள்
இந்தியாவில் 70,000 மதரசாக்கள் உள்ளன.
## புகைப்படங்கள்

|போஸ்னியாவிலுள்ள மதராசா
File:Медресе Шир-Дор на площади Регистан в Самарканде.jpg |சாமர்கண்டிலுல்ள மதராசா
Image:Madrasah1.jpg |ஸ்ரீரங்கப்பட்டினத்திலுள்ள மதராசா


## மேற்கோள்கள்

பகுப்பு:இசுலாமிய அமைப்புகள்
பகுப்பு:அரபு மொழிச் சொற்கள்
ஹிஃபாஸட்-இ-இஸ்லாம் வங்காளதேசம்

**ஹிஃபாஸட்-இ-இஸ்லாம் வங்காளதேசம்** (Hefazat-e-Islam Bangladesh, வங்காள மொழிi: হেফাজতে ইসলাম বাংলাদেশ) வங்காளதேசத்தின் மதராசா பாணி அடிப்படைவாத இஸ்லாமியக் குழு ஆகும். இது 2010 ஆம் ஆண்டு ஜனவரி மாதம் உருவாக்கப்பட்டது. இதன் பின்னணியில் வங்காளதேச ஜமாத்-இ-இஸ்லாமி உள்ளது. இக்குழுவினர் 2010 ஆம் ஆண்டு வங்காளதேசத்தின் நவீனக் கல்வியை எதிர்த்துப் போராட்டம் நடத்தினர். பின்னர் வங்காளதேசத்தில் தொடர் பேரணிகள் நடத்தி அரசுக்கு தொடர் கோரிக்கைகள் வைத்தனர். அவற்றில் முக்கியமானது போர்க்குற்றம் இழைத்தவர்களின் மீது நடவடிக்கை எடுக்கச் சொல்லும் அமைப்புகளை அரசு கைது செய்து ஒடுக்க வேண்டும் என்பதும் ஆகும். மேலும் இவர்களின் 2013 ஆம் ஆண்டின் 13 அம்சக் கோரிக்கைகளில் பெண்களுக்கு வேலைக்குச் செல்ல அனுமதி மறுக்க வேண்டும் என்பதுவும் இணையத்தள வலைப்பூ எழுத்துகளை அனுமதிக்கக் கூடாது என்பதுவும் அடங்கும். ஜெர்மன் தூதர் *ஆல்ப்ரட் கோன்ஸ்* இக்குழுவானது வங்காளதேசத்தை பிற்காலத்திற்கு நகர்த்திச் செல்கிறது எனக் குறிப்பிட்டார்.
## அமைப்பின் தொடக்கம்
2009 ஆம் ஆண்டு பெண்களுக்கு சம உரிமை அளிக்கும் திட்ட வரைவை (2009 Women Development Policy draft) எதிர்த்து இக்குழு தொடங்கப்பட்டது. மதராசா ஆசிரியர்கள் நூற்றுக்கும் அதிகமானோர் இதில் சேர்ந்தனர். வங்காளதேசத்தின் *சிட்டகாங்* நகரில் தலைமையாகக் கொண்டு இக்குழு ஆரம்பிக்கப்பட்டது. இதன் தலைவராக *அகமது ஷாஃபி* உள்ளார்.
## கல்விக்கு எதிரான பேரணி, 2010
இக்குழு தொடங்கி ஒரு மாதத்திற்குள் வக்காளதேசத்தின் சிட்டகொங் நகரில் ஆயிரக்கணக்கான மதராசா மாணவர்கள் வன்முறையில் ஈடுபட்டனர். இஸ்லாமிய அடிப்படைவாதக் கல்விக்கு ஆதரவாகவும் வங்காளதேச அரசின் நவீன கல்விக் கொள்கைக்கு எதிராகவும் போராட்டத்தில் ஈடுபட்டனர். காவல்துறையினரால் இவர்களில் சிலர் கைது செய்யப்பட்டு பின்னர் விடுதலை செய்யப்பட்டனர்.

## பெண்களின் சம உரிமைக்கு எதிரான பேரணி, 2011
*ஹிஃபாஸட்-இ-இஸ்லாம் வங்காளதேசம்* 2011 ஆம் ஆண்டு அரசின் *தேசிய மகளிர் மேம்பாட்டு வரைவை* (national women development policy) எதிர்த்து போராட்டம் நடத்தினர். இந்த வரைவு வங்காளதேசத்தின் கலாச்சாரத்திற்கு எதிரானது எனக் கூறினர்.
## ஹிஃபாஸட் மதராசாவில் குண்டுவெடிப்பு
2013 ஆம் ஆண்டு அக்டோபர் மாதம் 7 ஆம் தியதி *ஹிஃபாஸட் [[மதராசா]]*வில் குண்டு வெடித்தது. அதன் பின்னான காவல்துறையினரின் விசாரணையில் மதராசா மாணவர்கள் வெடிகுண்டு தயாரிக்கும் போது குண்டு வெடித்ததாகக் கண்டறியப்பட்டடு அம்மதராசாவில் இருந்து அதிக அளவு வெடிபொருட்கள் கைப்பற்றப்பட்டன.
## தலிபான்களுடன் தொடர்பு
மே மாதம் 5 தியதி *ஹிஃபாஸட்-இ-இஸ்லாம் வங்காளதேசம்* ஏற்பாடு செய்த பேரணியை நடத்திய இக்குழுவின் மதராசாவின் தலைவரான *மெளலானா ஹபிபுர் ரஹ்மான்* ஒரு நேர்காணலில் 1998 ஆம் ஆண்டு ஆப்கான் போரின் போது ஆப்கானிஸ்தான் சென்றதாகவும், ஒசாமா பின் லாடனுன் தொடர்பில் இருந்ததாகவும் அறிவித்தார். 
## மேற்கோள்கள்

பகுப்பு:வங்காளதேச அரசியல் கட்சிகள்
பாலி உம்ரிக்கர் விருது

பாலி உம்ரிக்கர் விருது பிசிசிஐயால் வழங்கப்படும் ஒரு விருது ஆகும். இந்த விருது பாலி உம்ரிக்கரின் நினைவாக வழங்கப்படுகிறது. இந்த விருது சிறந்த சர்வதேச வீரருக்கு வழங்கப்படுகிறது. இந்த விருது வாங்கும் வீரருக்கு கோப்பையும், 5 லட்சம் உரூபாய் ரொக்கப் பணமும் வழங்கப்படுகிறது.

## விருது
* 2006-07 - சச்சின் டெண்டுல்கர்
* 2007-08 - வீரேந்தர் சேவாக்
* 2008-09 - கவுதம் கம்பீர்
* 2009-10 - சச்சின் டெண்டுல்கர்
* 2010-11 - ராகுல் திராவிட்
* 2011-12 - விராட் கோலி
* 2012-13 - ரவிச்சந்திரன் அஸ்வின்

## மேற்கோள்கள்


பகுப்பு:இந்திய விளையாட்டு விருதுகள்
செல்வக்கனி முஹம்மது யூனூஸ்

**செல்வக்கனி முஹம்மது யூனூஸ்** (*Selvakkani Mohamed Yoonus*, பிறப்பு: டிசம்பர் 25, 1924) ஹொங்கொங் வாழ் தமிழர் சமூகத்தால் மூத்தப் பிரமுகராக மதிக்கப்படும் ஒருவராவர். இவர் தமிழ் மொழி ஆர்வலரும், ஹொங்கொங் தமிழ் சமுதாயத்தின் தமிழ்மொழி சார்ந்த முன்னெடுப்புக்களுக்கு முதன்மையாய் நின்று பங்காற்றுபவரும் ஆவர். அத்துடன் ஹொங்கொங் தமிழ் பண்பாட்டுக் கழகம், இந்திய முஸ்லீம் சங்கம் முதலான அமைப்புளை நிறுவியவர்களுள் ஒருவர்.

## வாழ்க்கைக் குறிப்பு
முஹம்மது யூனூஸ் பர்மாவில் பிறந்தார்.  இரண்டாம் உலகப் போரின் போது இவரது பள்ளிக்கல்வி தடைப்பட்டது. தமிழ், ஆங்கிலம், பர்மீயம் ஆகிய மொழிகளைச் சொந்த முயற்சியில் கற்றார். நேத்தாஜியின் இந்திய சுதந்திர லீக்-இல் கிளைச் செயலாளராகப் பணியாற்றினார். அகில பர்மா தமிழர் சங்கம் முதலான அமைப்புகளில் முன்கை எடுத்துச் செயல்பட்டவர். பர்மாவிலிருந்து வெளியான தொண்டன் பத்திரிக்கையில் பத்திகள் எழுதியிருக்கிறார். ரங்கூனில் பயண முகவாண்மையகம் நடத்தி வந்தார். பர்மாவில் இந்தியர்களின் வாழ்வுரிமைச் சிக்கல்கள் மிகுந்த போது, 1966ல் பர்மாவிலிருந்து ஹாங்காங்கிற்குப் புலம் பெயர்ந்தார். அது முதல் ஹாங்காங்கில் வசித்து வருகிறார். தமிழ்ப் பண்பாட்டுக் கழகம், இந்திய முஸ்லீம் சங்கம் முதலான அமைப்புளை நிறுவியவர்களுள் ஒருவர்.

## புத்தகம்
அவரது பர்மிய அனுபவங்களை “எனது பர்மா குறிப்புகள்” என்ற புத்தகம் மூலம் தமிழ் உலகத்திற்கு இரண்டாம் உலகப் போரின் போது பர்மாவில் மக்களின் நிலை பற்றி வெளியிட்டார்.  இதை திரு. மு. இராமநாதன் அவர்கள் தொகுத்தளித்தார். இந்நூல் 2009, டிசம்பர் 31 ஆம் திகதி சென்னையில், காலச்சுவடு அரங்கத்தில் வெளியிடப்பட்டது. யூனஸ் தனது பர்மா வாழ்க்கைக் கதைகளை சொல்லச் சொல்ல, அவற்றை ஒலிப்பதிவு செய்து, பின்னர் அதனை முறையாகத் தொகுத்தே இந்நூல் உருவாக்கம் பெற்றது.

## மேற்கோள்கள்

## வெளி இணைப்புகள்

*முஹம்மது யூனூஸ் தினமலர்
*முஹம்மது யூனூஸ் ஹாங்காங் தமிழ்ப் பண்பாட்டுக் கழகம்
*முஹம்மது யூனூஸ் தினமணி
*முஹம்மது யூனூஸ்  காலச்சுவடு
*முஹம்மது யூனூஸ்  மு. இராமநாதன்
*முஹம்மது யூனூஸ்   திண்ணை இணைய இதழ் 
*முஹம்மது யூனூஸ்  தமிழ்ச் சிகரம்
*முஹம்மது யூனூஸ் TCA History
*முஹம்மது யூனூஸ்  Kayal Connection
* செல்வக்கனி முஹம்மது யூனூஸ் அவர்களின் உரை 
*ஜெயமோகன்
*யூனூஸ் அவர்களின் நூல் குறித்த விளக்கம் **காணொளி**

பகுப்பு:1924 பிறப்புகள்
பகுப்பு:ஹொங்கொங் தமிழர்
ஜாக்ரதா முஸ்லிம் ஜனதா வங்காளதேசம்

**ஜாக்ரதா முஸ்லிம் ஜனதா வங்காளதேசம்** (Jāgrātā Muslim Jānātā Bānglādesh, **ஜே.எம்.ஜே.பி**, JMJB) என்பது வங்காளதேசத்தில் உள்ள இஸ்லாமிய அமைப்பாகும். வங்காளதேச அரசு இந்த அமைப்பை தீவிரவாதக் குழு என அறிவித்துள்ளது. ஜாக்ரதா எனில் வங்க மொழியில் விழிப்புணர்வு எனப் பொருள்.

இந்த அமைப்பு வங்காளதேசத்தின் வடமேற்குப் பகுதியில் செயல்படுகிறது. இக்குழுவிற்கு அல் காயிதா தீவிரவாத அமைப்புடன் தொடர்பு உள்ளது என கூறப்படுகிறது. ஆனால் அதற்குரிய ஆதாரங்கள் எதுவும் உறுதி செய்யப்படவில்லை. 2005 ஆம் ஆண்டு ஜனவரி மாதம் *நியூயார்க் டைம்ஸ்* பத்திரிகையில் வெளியான செய்தியின்படி வங்காளதேசத்தில் வளர்ந்து வரும் அடிப்படைவாத இஸ்லாமியக் குழுக்களுள் இதுவும் ஒன்று எனக் குறிப்பிடப்பட்டுள்ளது. வங்காளதேசத்தில் நடந்த தொடர் குண்டு வெடிப்புகளுக்கு இக்குழு காரணம் ஆகும்.

இக்குழுவானது பங்களா பாய் மற்றும் *ஷேக் அப்துர் ரஹ்மான்* ஆகியோர் தலமையில் இயங்குகிறது. *சித்திக்யூர் ரஹ்மான்* *பங்களா பாய்* என அழைக்கப்படுகிறார். தீவிரவாதச் செயல்களுக்காக இவ்விருவரையும் வங்காளதேச அரசு தேடி வந்தது. இவ்வமைப்பின் கீழ்மட்டத் தலைவர்கள் சிலரை அரசு கைது செய்துள்ளது. இக்குழுவானது 1990 களின் கடைசியில் தொடங்கப்பட்டது. வங்காளதேசத்தின் வடமேற்குப் பகுதியில் நடைபெற்ற கொலைகளுக்குப் பின் இக்குழுவைப் பற்றி தெரிய ஆரம்பித்தது. அதன் பின்னர் 2004 ஆம் ஆண்டு வங்காளதேச அரசால் இக்குழு தடை செய்யப்பட்டு பலர் கைது செய்யப்பட்டனர். கைது செய்யப்பட்டவர்கள் வழங்கி தகவலின் படி இவர்கள் அமெரிக்காவிற்கு எதிராகப் போர்புரிய ஆப்கானிஸ்தான் மற்றும் ஈரானில் பயிற்சி எடுத்தவர்கள் என தெரியவந்தது. பங்களா பாய் பற்றி தகவல் தருபவர்களுக்கு சன்மானம் என வங்காளதேச அரசு அறிவித்தது. அதன் பின் நடந்த தொடர் கண்காணிப்பில் பங்களா பாய் *மைமென்சிங்* மாவட்டத்தில் அவரது மனைவி மற்றும் 5 ஆதரவாளர்களுடன் இருக்கும் போது காவல்துறையினரால் கைது செய்யப்பட்டார்.

## வெளி இணைப்புகள்
* நியூயார்க் டைம்ஸ் கட்டுரை
* http://shininglight.us/mt/archives/2005/01/bangladesh_the.html .
*தென்கிழக்காசியத் தீவிரவாதம்

## மேற்கோள்கள்

பகுப்பு:தீவிரவாத அமைப்பு என குறிப்பிடப்பட்டவை
பகுப்பு:வங்காளதேசம்
பகுப்பு:இசுலாமிய அமைப்புகள்
குல்னா

**குல்னா** (Khulna, வங்காள மொழி: খুলনা ) வங்காள தேசம் நாட்டில் அமைந்துள்ள நகரம் ஆகும். இது குல்னா மாவட்டத்தின் தலைநகர் ஆகும். இந்நகர் வங்காளதேசத்தின் தென்மேற்குப் பகுதியில் *ருப்ஷா* மற்றும் *பாய்ரப்* ஆற்றங்கரையில் அமைந்துள்ளது. இந்நகரின் ஆற்றங்கரைத் துறைமுகம் வங்காளதேசத்தின் பழமையான ஆற்றங்கரைத் துறைமுகங்களுள் ஒன்று ஆகும்.  இந்நகரம் குல்னா மாவட்டம் மற்றும் குல்னா கோட்டத்திற்கு நிர்வாகத் தலைமையிடம் ஆகும்.

இந்நகரம் வங்காளதேசத்தின் மூன்றாவது பெரிய நகரம் ஆகும். முதலிரண்டு நகரங்கள் முறையே தாக்கா மற்றும் சிட்டகொங் ஆகும்.  நாட்டின் முக்கியமான தொழிற்சாலைகள் இந்நகரில் அமைந்துள்ளன. இந்நகரின் மக்கட்தொகை 2007 ஆம் ஆண்டின் கணக்குப்படி 10,00,000 ஆகும். தற்போது 14,35,422 பேர் இருக்கக்கூடும் என கணிக்கப்பட்டுள்ளது. 

இந்நகர் வங்காளதேசத்தின் தலைநகரான தாக்கா நகரிலிருந்து 333 கிலோமீட்டர்கள் தொலைவில் அமைந்துள்ளது. இப்பகுதியில் அமைந்திருந்த குல்னேஸ்வரி கோயிலின் பெயராலே இந்நகருக்கு இப்பெயர் வந்தது. இந்நகரின் கல்வியறிவு 59.1% ஆகும்.

## மேற்கோள்கள்

பகுப்பு:வங்காளதேச நகரங்கள்
இரும்பு(II) சல்பைடு

**இரும்பு(II) சல்பைடு** (*Iron(II) sulfide*) என்பது FeS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பெரசு சல்பைடு என்ற பெயராலும் இது அழைக்கப்படுகிறது. இரும்பு(II) சல்பைடுகள் பெரும்பாலும் விகிதவியல் அல்லாத அளவுகளில் இரும்பு குறைபாடு கொண்டவையாக இருக்கும். அனைத்தும் கருப்பு நிறம் கொண்டவையாகவும் தண்ணீரில் கரையாதவையாகவும் இருக்கும். 

## தயாரிப்பு
இரும்பையும் கந்தகத்தையும் சேர்த்து சூடுபடுத்தி வினைபுரியச் செய்தால் இரும்பு(II) சல்பைடு உருவாகும்.:

:Fe  +  S   →   FeS 

FeS ஆனது நிக்கல் ஆர்சனைடு கட்டமைப்பை ஏற்றுக்கொள்கிறது.  இதில் எண்முக Fe மையங்கள் மற்றும் முக்கோணப் பட்டக சல்பைடு தளங்கள் உள்ளன. 

## வேதி வினைகள்
இரும்பு(II) சல்ஃபைடு ஐதரோகுளோரிக் அமிலத்துடன் வினைபுரிந்து  அழுகிய முட்டையின் நாற்றமுடைய நச்சுவாயுவான ஐதரசன் சல்பைடை உருவாக்கும்.:

:FeS  +  2 HCl   →   FeCl2  +  H2S
::FeS + H2SO4 →  FeSO4 + H2S

ஈரமான காற்றில், இரும்பு சல்பைடுகள் நீரேற்றப்பட்ட இரும்பு சல்பேட்டாக ஆக்சிசனேற்றம் அடைகின்றன.

## மேற்கோள்கள்

பகுப்பு:மோனோசல்பைடுகள்
பகுப்பு:இரும்பு சேர்மங்கள்
பகுப்பு:இரும்புக் கனிமங்கள்
பகுப்பு:நிக்கல் ஆர்சனைடு படிகக் கட்டமைப்பு
கால்சியம் கார்பைடு

**கல்சியம் கார்பைடு** (*Calcium carbide*) என்பது CaC<sub>2</sub> என்ற மூலக்கூறு வாய்பாட்டைக் கொண்ட ஒரு சேர்மம் ஆகும். தொழிற்துறையில் இது அசெட்டிலின், கல்சியம் சயனமைடு போன்ற வளிம உற்பத்திகளில் முக்கியமாகப் பயன்படுத்தப்படுகிறது.

தூய கல்சியம் கார்பைடு நிறமற்றதாகும். எனினும் சந்தையில் உள்ள கல்சியம் கார்பைடு சாம்பல் மற்றும் பழுப்பு நிறமுடையதாக இருக்கும். இதில் 80-85% CaC2 காணப்படும். மீதமானவை CaO (கல்சியம் ஒக்சைடு), Ca3P2 (கல்சியம் பொஸ்பைடு), CaS (கல்சியம் சல்பைடு), Ca3N2 (கல்சியம் நைட்ரைடு), SiC (சிலிக்கன் கார்பைடு) ஆகியவையாகும்.

இச்சேர்மம் இந்தியாவில் சட்டத்துக்குப் புறம்பாகப் பழங்களைப் பழுக்க வைக்கப் பயன்படுத்தப்படுகின்றது. எனினும் இப்பயன்பாடு புற்றுநோயைத் தோற்றுவிக்கக்கூடியது.

## உற்பத்தி

கல்சியம் கார்பைடு தொழிற்சாலைகளில் மின்வில் உலை மூலம் கல்சியம் ஒக்சைடு (நீறாத சுண்ணாம்பு) மற்றும் கரிமத்தை 2000&nbsp;°C வெப்பநிலையில் சூடாக்குவதால் பெறப்படுகின்றது. இம்முறை 1888ஆம் ஆண்டு கண்டுபிடிக்கப்பட்டது.

:CaO + 3 C → CaC2 + CO

சாதாரண தீயால் இவ்வெப்பநிலையை அடைய முடியாததால் காரீய மின்வாய்களுடைய மின்வில் உலை கல்சியம் கார்பைட்டு உற்பத்திக்குப் பயன்படுத்தப்படுகின்றது. பொதுவாக இம்முறையில் பெறப்படும் கலவையில் 80% கல்சியம் கார்பைட்டு அடங்கியிருக்கும். இவ்வாறு பெறப்படுவதை நொறுக்கி அதன் கல்சியம் கார்பைட்டு அளவை ஒரு மாதிரியுடன் நீரைக் கலப்பதன் மூலம் துணிவர். நீருடன் தாக்கமடையும் போது உருவாக்கப்படும் அசிட்டலீன் வாயுவின் கனவளவைக் கொண்டு இது அளவிடப்படும். உதாரணமாக பிரித்தானியாவில் நியம அளவாக 295 லீ/கிகி உம் செருமனியில் 300 லி/கிகி உம் உள்ளது. கார்பைட்டில் காணப்படும் மாசு பொஸ்பைடு ஆகும். இது நீரேற்றப்பட்ட நிலையில் பொஸ்பைனைத் தருகிறது.

## பயன்பாடு

### அசிட்டலீன் வாயு உற்பத்தி
பல்வேறு பயன்பாடுகளை உடைய அசிட்டலீன் வாயுவை (C2H2) கல்சியம் கார்பைட்டையும் நீரையும் கொண்டு உற்பத்தி செய்ய இயலும். இது 1862 ஆம் ஆண்டில் பிரீட்ரிக்கு வூலர் என்பவரால் கண்டுபிடிக்கப்பட்டது.

:CaC2 + 2 H2O → C2H2 + Ca(OH)2

### கல்சியம் சயனமைட் உற்பத்தி
கல்சியம் கார்பைட்டை உயர் வெப்பநிலையில் நைதரசன் வாயுவுடன் தாக்கமடையச் செய்வதன் மூலம் கல்சியம் சயனமைட் உற்பத்தி செய்யப்படுகின்றது.

:CaC2 + N2 → CaCN2 + C

கல்சியம் சயனமைட் வேதி உரமாகப் பயன்படுத்தப்படுகின்றது. இது நீரேற்றம் செய்யப்படும் போது சயனமைடை (H2NCN) தருகிறது.

## மேற்கோள்கள்

பகுப்பு:கார்பைடுகள்
பகுப்பு:கால்சியம் சேர்மங்கள்
பகுப்பு:கனிம வேதியியல் சேர்மங்கள்
பகுப்பு:ஆக்சிசன் நீக்கிகள்
பகுப்பு:அசிட்டைலைடுகள்
குல்னா மாவட்டம்

**குல்னா மாவட்டம்** (Khulna District, வங்காள மொழி: খুলনা জেলা) வங்காளதேசம் நாட்டின் மாவட்டங்களுள் ஒன்று. இம்மாவட்டத்தின் தலைநகர் குல்னா ஆகும். இம்மாவட்டம் *குல்னா கோட்டத்தில்* (Khulna Division) அமைந்துள்ளது. இம்மாவட்டத்தின் மொத்தப் பரப்பளவு 4394.46 சதுர கிலோமீட்டர்கள் ஆகும். இதன் எல்லைகளாக ஜெஸ்சூர் மாவட்டம், நராய்ல் மாவட்டம், பேகர்காட் மாவட்டம்,  சத்கீரா மாவட்டம்  ஆகிய மாவட்டங்கள் அமைந்துள்ளன. இம்மாவட்டத்தில் உள்ளோரில் 58.71% பேர் கல்வியறிவு பெற்றுள்ளனர்.

## வரலாறு
இம்மாவட்டம் வங்காளதேசத்தின் மூன்றாவது பெரிய மாவட்டம் ஆகும். குல்னா என்ற பெயர் இந்துக் கடவுளான *குல்னேஸ்வரி* என்ற பெயரிலிருந்து வந்தது. 1947 ஆம் ஆண்டின் கணக்கின்படி இம்மாவட்டதின் மக்கள் தொகையில் இந்துக்கள் 52% பெரும்பான்மையினராக இருந்தனர். தற்போது முஸ்லீம்கள் 80% மக்கட்தொகையுடன் பெரும்பான்மையினராக உள்ளனர்.

## மதம்

## வழிபாட்டிடங்கள்
இம்மாவட்டத்தில்,
* 10,859 மசூதிகளும்
* 680 கோயில்களும்
* 81 தேவாலயங்களும்
* 15 பெளத்த மடாலயங்களும்
உள்ளன.

## மேற்கோள்கள்

பகுப்பு:வங்காளதேச மாவட்டங்கள்
பகுப்பு:குல்னா மாவட்டம்
மிமாஸ் (துணைக்கோள்)

**மிமாஸ்** ஆனது சனியின் துணைக்கோள்களில் ஒன்றாகும். இது 1789 ஆம் ஆண்டு செப்டம்பர் மாதம் 17ஆந் திகதி வானியலாளரான *[[வில்லியம் ஹேர்ச்செல்]]* என்பவரால் கண்டறியப்பட்டது. இதற்குக் கிரேக்கத் தொன்மங்களில் வரும் கையாவின் மகனான மிமாசின் பெயர் வைக்கப்பட்டது. இதை **சனி 1** என்றும் அழைப்பது உண்டு.

396 கிலோமீட்டர் (246 மைல்) விட்டம் கொண்ட இது சூரியக் குடும்பத்தில் உள்ள 20 ஆவது பெரிய துணைக்கோள் ஆகும். அத்துடன் இதுவரை அறியப்பட்டவற்றுள் சொந்த ஈர்ப்பினால் கோள வடிவம் பெற்ற மிகச் சிறிய வானியற் பொருளும் இதுவே.

## இவற்றையும் பார்க்க
சனியின் நிலவுகள்

## படத்தொகுப்பு


File:Mimas before limb sharp (colored).jpg|
File:CassiniPhotographMimasSaturn.jpg|
File:Mimas shape.jpg|
File:Mimas (NASA) PIA06176.jpg|
File:Mimas and F ring PIA09806.jpg|
File:Mimas limb sharp.jpg|
File:Color Near Herschel Crater.jpg|
File:Mimas PIA12569.jpg|

## மேற்சான்றுகள்

## வெளி இணைப்புகள்

* காசினி திட்டப் பக்கம்&nbsp;– மிமாசு 
* மிமாசு விவரங்கள்   நாசாவின் சூரிய குடும்ப புத்தாய்வு வலைத்தளத்தில்
* கோள்களின் சமூகம்: மிமாசு
*  ''ஒன்பது கோள்கள்'' தளத்தில் மிமாசு பக்கம்
* சூரிய குடும்ப பார்வைகள்&nbsp;– மிமாசு
* காசினி பிடித்த மிமாசின் படங்கள் 
* Images of Mimas at JPL's Planetary Photojournal
* Paul Schenk's Mimas blog entry and movie of Mimas's rotation on YouTube
* Mimas global and polar  basemaps (சூன் 2012) from Cassini images
* Mimas atlas (சூலை 2010) from Cassini images 
* Mimas nomenclature and Mimas map with feature names from the USGS planetary nomenclature page
* Figure "J" is Mimas transiting Saturn in 1979, imaged by Pioneer 11 from here

பகுப்பு:சனியின் நிலவுகள்
தெத்திசு (துணைக்கோள்)

**தெத்திசு** (*Tethys*) அல்லது **சனி III** (*Saturn III*) என்பது சனிக் கோளின் நடுத்தர அளவுடைய இயற்கைத் துணைக்கோள் ஆகும். இது கிட்டத்தட்ட 1,060 கி.மீ. (660 மைல்) விட்டமுடையது. இது 1684 ஆம் ஆண்டு மார்ச் மாதம் 21ஆம் திகதி ஜி. டி. காசினி என்பவரால் கண்டறியப்பட்டது. கிரேக்கத் தொன்மப் பாத்திரமான தெத்திசு என்பவளின் பெயரால் அழைக்கப்படுகிறது. சனியின் துணைக் கோள்களிலேயே என்சலடசு துணைக்கோளுக்கு அடுத்ததாகவுள்ள மிகவும் பிரகாசமான இரண்டாவது துணைக்கோள் இதுவாகும்.

## குறிப்புகள்

## மேற்கோள்கள்

## குறிப்புதவிகள்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  (supporting online material, table S1)

பகுப்பு:சனியின் நிலவுகள்
டியோன் (நிலவு)

**டியோன்** (; ) சனிக் கிரகத்தின் இயற்கை நிலவுகளில் ஒன்றாகும். இது வானியலாளரான ஜி. டி. கசினியால் 1684 இல் கண்டுபிடிக்கப்பட்டது..இது கிரேக்க புராணங்களுக்கேற்ப டைடன் டியோன் எனவும் அழைக்கப்படுகிறது.

## பௌதீக பண்புகள்
இதனுடைய விட்டம் 1122&nbsp; கிலோ மீற்றர்கள் ஆகும். டியோன், சூரியக் குடும்பத்தில் உள்ள நிலவுகளிலேயே பதினைந்தாவது மிகப்பெரிய நிலவாகும். இதனுடைய திணிவு, சூரியக்குடும்பத்தில் அதைவிட சிறிய நிலவுகளைவிட அதிகமானதாகும். இது சனியன் நிலவுகளில் மூன்றாவது அடர்த்தி கொண்ட நிலவாகும்.

இது ரியா நிலவை விட சிறிதாகவும் அடர்த்தி அதிகமாக கொண்டதாக இருந்தாலும் ரியா நிலவை ஒத்து இருக்கின்றது. இதனுடைய அரைக்கோளம் விண் கற்கள் விழுந்ததால் கடுமையான குழிகளைக் கொண்டுள்ளது. 

## தண்ணீர் பரப்பு
சனிக் கோளின் நிலவுகளில் ஒன்றான இதில் நிலப்பரப்பிலிருந்து 100 கிலோ மீற்றர்கள் ஆழத்தில் தண்ணீர் இருப்பதாக விஞ்ஞானிகள் கண்டுபிடுத்திருக்கிறார்கள். 

## மேற்கோள்

பகுப்பு:சனியின் நிலவுகள்
சிறந்த துணை நடிகருக்கான அகாதமி விருது

**சிறந்த துணை நடிகருக்கான அகாதமி விருது** 1937ஆம் வருடத்திலிருந்து வழங்கப்படுகின்றது. ஒவ்வொறு ஆண்டிலும் வெளிவந்த திரைப்படத்தில் முதன்மை கதாப்பாத்திரத்திற்கு துணையாக சிறப்பாக நடித்த ஆண் நடிகருக்கு வழங்கப்படுகின்றது. இவ்விருதினை அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) வழங்கப்படுகிறது. கடந்த 77 ஆண்டுகளில் 69 நடிகர்களுக்கு இவ்விருது வழங்கப்பட்டுள்ளது.

## விருதை வென்றவர்கள்
இவ்விருதினை வென்றவர்களில் சிலர்:
* ரொபேர்ட் டி நீரோ (1974)
* ஜேக் நிக்கல்சன் (1983)
* சான் கானரி (1987)
* டென்செல் வாஷிங்டன் (1989)
* மார்கன் ஃபிரீமன் (2004)
* ஜார்ஜ் குளூனி (2005)
* ஹீத் லெட்ஜர் (2008)
* கிரிஸ்டியன் பேல் (2010)

## மேற்கோள்கள்

## வெளியிணைப்புகள்
* Oscars.org (official Academy site)
* Oscar.com (official ceremony promotional site)
* The Academy Awards Database  (official site)

பகுப்பு:அகாதமி விருதுகள்
பகுப்பு:சிறந்த துணை நடிகருக்கான அகாதமி விருதை வென்றவர்கள்
மூக்குடி

தமிழ்நாடு மாநிலம், புதுக்கோட்டை மாவட்டம் அறந்தாங்கி தாலுகாவிற்கு உட்பட்ட கிராமம் **மூக்குடி** ஆகும், இக்கிராமத்தில் பல்வேறு சமூகத்தினரும் வசித்து வருகின்றனர்.  இக்கிராமத்திலிருந்து அறந்தாங்கி நகரம் 2 கிலோ மீட்டரில் அமைந்துள்ளது.

## வரலாறு
முன்னூறு ஆண்டுகளுக்கு  முன்பு பல ஊர்களிலுருந்து வருகை தந்த சமுதாயத்தினர்கள் வல்லம்பர் +முத்திரையர்+ஆதி  திராவிடர்  இருந்த காரணத்தால்  (மூன்று குடிகள்) மூக்குடி என்று பெயர் வந்த தாக நம்பப்படுகிறது.
  
## முக்கிய பயிர்
இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன. 

## அமைவிடம்
அறந்தாங்கியிலிருந்து புதுக்கோட்டை செல்லும் வழியில் அறந்தாங்கியிலிருந்து சுமார் 2 கி.மீ.தூரத்தில் அமைந்துள்ளது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, மூக்குடி கிராமத்தில்4800 பேர் வசிக்கின்றார்கள்.இதில் ஆண்கள் 2370,பெண்கள்2430 பாலின விகிதம் 1025. எழுத்தறிவு பெற்றவர்கள் 2836	 பேர். இதில்1569	 பேர் ஆண்கள்;1267 பேர் பெண்கள். எழுத்தறிவு பெற்றுள்ளோர் சதவீதம் 68.34	 ஆறு வயதுக்குட்பட்டோர் மொத்தம் 650 ஆண் குழந்தைகள் 342,பெண் குழந்தைகள் 308 ஆவர்.

## நிர்வாக அலகு
*மாவட்டம்: புதுக்கோட்டை
*வருவாய் கோட்டம்: பட்டுக்கோட்டை
*வட்டம்: அறந்தாங்கி
*வருவாய் கிராமம்: மூக்குடி
*ஊராட்சி ஒன்றியம்: அறந்தாங்கி
*ஊராட்சி மன்றம்(பஞ்சாயத்து): 

## வெளி இணைப்புகள்
* விக்கிமேப்பியாவில் மூக்குடி அமைவிடம்

## அடிக்குறிப்பு

பகுப்பு:புதுக்கோட்டை மாவட்டத்திலுள்ள கிராமங்கள்

{
நல்ல நேரம் (தொலைக்காட்சித் தொடர்)

**நல்ல நேரம்** இந்தத் தொடர் ஜீ தமிழ் தொலைக்காட்சியில் (திங்கள் முதல் வெள்ளி வரை) இரவு 7:30 மணிக்கு ஒளிபராபான மெகாதொடர் ஆகும். இந்த தொடரை தேவர் பிலிம்ஸ் தயாரித்தது. ஒரு கிராமத்தை கதைக்களமாக கொண்டு, இரண்டு பெரிய மனிதர்கள் மோதிக்கொள்ளும் சம்பவங்களை அடிப்படையாகக் கொண்டு யானைக்கும், சிறுவனுக்கும் இடையேயான பாசப்போராட்டத்தை சொல்வதே இத்தொடர்.

## இவற்றை பார்க்க
* ஜீ தமிழ் தொலைக்காட்சி நிகழ்ச்சிகள்

## வெளி இணைப்புகள்
* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ தமிழ் யூ ட்யுப்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
லஷ்கர்-இ-ஜாங்வி

**லஷ்கர்-இ-ஜாங்வி** (Lashkar-e-Jhangvi, உருது: لشكرِجهنگوی‎) பாகிஸ்தானில் உள்ள தீவிரவாத அமைப்பு ஆகும். இந்த அமைப்பு 1996 ஆம் ஆண்டு தோற்றுவிக்கப்பட்டது. இந்த அமைப்பானது *சிபா-இ-ஷபா* அமைப்பிலிருந்து பிரிந்த *ரியாஸ் பஸ்ரா*வால் ஆரம்பிக்கப்பட்டது. இந்த அமைப்பு பாகிஸ்தான் மற்றும் அமெரிக்காவால் தீவிரவாத அமைப்பு என அறிவிக்கப்பட்டுள்ளது.
இந்த அமைப்பு தொடர்ந்து ஷியா பிரிவு மக்களையும் அவர்களைப் பாதுகாப்பவர்களையும் அழித்து வந்துள்ளது. பாகிஸ்தான் உளவு அமைப்பால் இந்த தீவிரவாதக் குழு ஆபத்தான ஒன்று என வகைப்படுத்தப்பட்டுள்ளது.

## உருவான விதம்
*ரியாஸ் பஸ்ரா* தன்னுடன் *அக்ரம் லகோரி* மற்றும் *மாலிக் ஈஷாக்* ஆகியோரைச் சேர்த்துக் கொண்டு *சிபா-இ-ஷபா* அமைப்பிலிருந்து பிரிந்து 1996-ல் இந்த அமைப்பை உருவாக்கினார். 2002 ஆம் ஆண்டு மே மாதம் *ரியாஸ் பஸ்ரா* மரணமடைந்த பின்னர் இந்த அமைப்பின் தலைவராக  'அக்ரம் லகோரி* ஆனார். சிறைச்சாலையிலிருந்த *மாலிக் ஈஷாக்* பாகிஸ்தான் உச்ச நீதிமன்றத்தால் 2011 ஆம் ஆண்டு ஜூலை மாதம் 14 ஆம் தியதி விடுதலை செய்யப்பட்டபின்னர் இகுழுவின் செயல் தலைவரானார் (operational chief).
==தொடர்புகள்==
இந்தக் குழுவிற்கு [[தலிபான்]], *இஸ்லாமிக் மூவ்மெண்ட் ஆஃப் உஸ்பெக்கிஸ்தான்*, 'சிபா-இ-ஷபா*, *ஹர்கத்-உல்-முஜாகித்தீன்*, *ஜெய்ஸ்-இ-முகம்மது*, அல் காயிதா மற்றும் *ஜூந்தாலா* ஆகிய தீவிரவாத இயக்கங்களோடு தொடர்பு இருந்தது. மேலும் இவர்கள் பாகிஸ்தானுக்கு எதிரான தனது செயல்களுக்கு ஆப்கானிஸ்தான் நாட்டின் *அல் காயிதா* அமைப்பிடமிருந்து பண உதவியும் பெற்றுள்ளனர்.

## மேற்கோள்கள்

பகுப்பு:தீவிரவாத அமைப்பு என குறிப்பிடப்பட்டவை
பகுப்பு:பாக்கித்தானிய அமைப்புகள்
பகுப்பு:ஐக்கிய அமெரிக்காவால் தடைசெய்யப்பட்ட தீவிரவாத அமைப்புகள்
இமாமியா மாணவர் இயக்கம்

**இமாமியா மாணவர் இயக்கம்** (Imamia Students Organization, உருது: امامیہ اسٹوڈنٹس آرگنائزیشن پاکستان) பாகிஸ்தான் நாட்டின் ஷியா பிரிவு மாணவர்களின் அமைப்பாகும். இதைச் சுருக்கமாக ஐ.எஸ்.ஓ (I.S.O) என அழைப்பர். இந்த அமைப்பு *முகம்மது அலி நக்வி* என்பவரால் 1972 ஆம் ஆண்டு மே மாதம் *லாகூர், பொறியியல் மற்றும் தொழில்நுட்பப் பல்கலைக்கழகத்தில்* (University of Engineering and Technology, Lahore.)தொடங்கப்பட்டது. 2013 ஆம் ஆண்டின் நிலவரப்படி இவ்வமைப்பு பாகிஸ்தான் முழுமைக்கும் பரவியுள்ளது. மேலும் கிராமப்புறங்கள், *ஆசாத் ஜம்மு*, *காஸ்மீர்* மற்றும் *கில்கிட் பால்டிஸ்தான்* பகுதிகளிலும் பரவியுள்ளது. இதற்கு 1200 கிளை நிலையங்கள் அமைந்துள்ளன. 
## நோக்கம்
இந்த அமைப்பின் நோக்கம் இளம் தலைமுறையினருக்கு குரானையும், முகமது நபியின் போதனைகலையும் சொல்லிக் கொடுப்பது ஆகும். இதன் மூலம் இளம் மாணவர்கள் சமுதாயத்தில் நல்ல மனிதர்களாக உருவாகுவார்கள். மேலும் இஸ்லாம் பாகிஸ்தானுக்கான கடவுளின் கொடை என்பதைப் புரிய வைப்பதும் ஆகும்.

## வெளி இணைப்புகள்
* http://www.isopakistan.org|இணையத்தளம்
## மேற்கோள்கள்

பகுப்பு:பாக்கித்தானிய அமைப்புகள்
சுமேரியன் உடன் வாணிபம்

சுமேரிய நூல்கள், அவர்கள் வாணிபம் செய்த மூன்று முக்கிய வணிகத்தலங்களை மீண்டும் மீண்டும் குறிப்பிடுகின்றன. அவைகள் பின்வருமாறு; 1)மாகன் 2)தில்மன் 3)மெலுகா. மாகன் என்பது ஓமன் நாட்டை குறிக்கும். இக்குறிப்பு அசிரியன் என்றும் கூறப்படுகிறது.சுமேரியாவில் ஓமன் நாட்டை மாகன் என்று அழைப்பாரகள். தில்மன் என்பது பாரசீக வளை குடா நாகரீகமாகும். இவரகள் மெசபடோமிய நாகரீகத்துடன் வாணிபம் செய்தவர்கள். தில்மன் என்பது பஃஹரைன்,பைலகா மற்றும் குவைத் நாடுகளை குறிக்கும்.

பகுப்பு:சுமேரிய நாகரிகம்
சுரதா ஓர் ஒப்பாய்வு (நூல்)

**சுரதா ஓர் ஒப்பாய்வு** என்பது தி. முருகு சுந்தரம் எழுதிய ஒப்பாய்வு நூலாகும். இந்நூலில் கவிஞர் சுரதாவின் எழுத்தினை ஒப்பாய்வு செய்துள்ளார் ஆசிரியர்.

## உள்ளடக்கம்
# முன்தானை
# சுரதா பதித்த சுவடுகள்
# சுரதாவுடன் நேர்காணல்
# சுரதா அரும்பிய நேரம்
# மெய்விளக்கக் கோட்பாடும் சுரதாவும்
# சுரதாவின் படிமங்கள்
# உவமைக் கவிஞர்
# சுரதாவின் நடை
# சுரதாவின் புலமை நுட்பும்
# சுரதாவின் கதைக் கவிதைகள்
# சுரதாவின் புதுமை விருப்பம்
# மனிதர் சுரதா
# கவிஞர் சுரதா
# அவரைப் பற்றி அவர்
# அவரைப் பற்றிப் பிறர்
# அவரைப் பற்றி நான்

## இவற்றையும் காண்க
* வரலாற்று நூல்கள்

## ஆதாரங்களும் மேற்கோள்களும்

## வெளி இணைப்புகள்
*  கவிஞர் முருகு சுந்தரம் அவர்களது நாட்டுடைமையாக்கப்பட்ட  நூல்கள்]
* 

பகுப்பு:நாட்டுடைமை நூல்கள்
பகுப்பு:முருகு சுந்தரம் நூல்கள்
பகுப்பு:சேகர் பதிப்பக நூல்கள்
தமிழ்நாடு முற்போக்கு எழுத்தாளர்கள் கலைஞர்கள் சங்கம்

****

**தமிழ்நாடு முற்போக்கு எழுத்தாளர்கள் கலைஞர்கள் சங்கம்** என்பது தமிழ்நாட்டின் அனைத்து மாவட்டங்களிலும் இயங்கும் ஒரு இலக்கிய அமைப்பு ஆகும். 1975 ஆம் ஆண்டு சூலை 11 மற்றும் 12 திகதிகளில் மதுரையில் நடைபெற்ற செம்மலர் இலக்கிய இதழின்  எழுத்தாளர்களின் மாநாட்டில் அமைக்கப்பட்டது தான் தமிழ்நாடு முற்போக்கு எழுத்தாளர் சங்கம். இதில் கவிஞர்கள், எழுத்தாளர்கள், கலைஞர்கள், பாடகர்கள், நடிகர்கள், பேச்சாளர்கள் என அனைவரையும் இணைத்த ஒரு சங்கம் ஆகும்.  

## துவக்கம்
செம்மலரில் சிறுகதை, கவிதை, கட்டுரைகள், எழுத அணிதிரட்டிய 13 எழுத்தாளர்களுக்கென 1971ஆம் ஆண்டு தமிழகத்தின் முன்னணி முற்போக்கு  இலக்கிய பேச்சாளர் என். சங்கரய்யா அவர்கள் ஓர் பயிற்சி வகுப்பு நடத்தினார். இந்த பயிற்சி வகுப்பில் மக்களுக்கான கலை இலக்கிய வடிவங்களை முன்னெடுத்துச் செல்வது, மிகப் பழமையான கலைவடிவங்களை பாதுகாப்பது போன்ற உத்திகள் கற்றுத்தரப்பட்டது. தொடர்ச்சியாய் தமிழகத்தின் பல பகுதியிலிருந்து எழுத்தாளர்கள் எழுதத்துவங்கி 4 ஆண்டுகளில் வளர்ந்து 1975ஆம் ஆண்டில் மாநாடை நடத்தும் அளவிற்கு மாறியது.  

தமுஎகசவின் முதல் அமைப்பு மாநாடு 1975 ஆம் ஆண்டு நடைபெற்றது. அதில் அமைப்பின் கொள்கை, சட்டவிதிகள் என அமைப்பு ரீதியான வடிவம் பெற்றது. அதன் தலைவராக முத்தையாவும்  பேராசிரியர் இரா. கதிரேசன் பொதுச்செயலாளராகவும் தேர்ந்தெடுக்கப்பட்டனர். அன்று முதல் மூன்று ஆண்டுகளுக்கு ஒருமுறை மாநாடு நடத்தப்பட்டு வருகிறது. அவ்வாறு 2024 வரை 15 மாநாடுகள் வெற்றிகரமாக நடத்தபட்டுள்ளன. 

## செல்பாடுகள்
தமுஎகச தமிழ்நாட்டின் பல நகரங்களில் கலை இரவுகளை நடுத்தியுள்ளது. அதில் உரைவீச்சு, பட்டிமன்றம், கவிச்சாரம், நாடகம், பறையிசை, தேவராட்டம், ஒயிலாட்டம் போன்ற நிகழ்வுகளை நடத்தியுள்ளது.
 
ம. கோ. இராமச்சந்திரன் முதல்வராக இருந்த காலத்தில் *உச்ச திரைப்பட தணிக்கை மசோதா* ஒன்றை ஆட்சியாளர்கள் கொண்டுவந்தனர். இதை எதிர்த்து  தமுஎகச மாநில்ம தழுவிய ஆர்பாட்டங்களை முன்னெடுத்தது. அதற்கு பின்னர் வந்த அரசு அந்த மசோதாவைக் கைவிட்டது. பெருமாள் முருகனின் மாதொருபாகன் புதினம் குறித்த சர்ச்சை ஏற்பட்டபோது, மாவட்ட நிர்வாகம் போட்ட ஒப்பந்தம் செல்லாது என்று அறிவிக்கக் கோரி கருத்துரிமைக்கு ஆதரவாக தமுஎகச நீதிமன்றம் சென்று அதில் வெற்றிபெற்றது.    

## மேலும் பார்க்கவும்
தமிழ்நாடு முற்போக்கு எழுத்தாளர் கலைஞர்கள் சங்கப் பரிசுகள் மற்றும் விருதுகள்

## சான்றாவணம்

பகுப்பு:தமிழ் இலக்கிய அமைப்புகள்
சி.சி.எல் 2012 சென்னை ரைனோஸ் அணி குழுவினர்கள் பட்டியல்

### CCL 2012 [[பிரபலங்கள் கிரிக்கெட் கழகம்]]
2012ம் ஆண்டு CCL விளையாட்டில் தலைவராக நடிகர் விஷால் மற்றும் துணை தலைவர் நடிகர் விக்ராந்த் ஆகும். இறுதி சுற்றில் சென்னை ரைனோஸ் மற்றும் கர்நாடகா புல்டோசர் மோதிக்கொண்டு அதில் சென்னை ரைனோஸ் 2வது முறையாகவும் கர்நாடகா புல்டோசரை தோற்கடித்து CCL சாம்பியனை 2வது முறையாக வென்றது.

### சென்னை ரைனோஸ் அணி குழுவினர்கள் பட்டியல்
* விஷால் (அணித்தலைவர்)
* விக்ராந்த் (துணை அணித்தலைவர்)
* ஆர்யா
* பரத்
* Hamsavardhan
* ஜீவா
* Jithan ரமேஷ்
* கார்த்திக் குமார்
* பிருத்வி ராஜன்
* ரமணா
* ரிஷி
* ஷாம்
* சிவன்
* Shanthnoo
* ஸ்ரீ பாலாஜி
* விஷ்ணு

### 2012 அணி நிலை

பகுப்பு:துடுப்பாட்ட அணிகள்
டையோபண்டஸ்

**டையோபண்டஸ்** (*Diophantus*) அலெக்ஸாண்ட்ரியா நகரத்தைச் சேர்ந்த கிரேக்க கணித மேதை ஆவார். இவர் இயற்கணிதத்தின் தந்தை என அழைக்கபடுகிறார். இவர் எழுதிய தொடர் புத்தகங்களானா அரித்மேட்டிகாவில் பல அழிந்துவிட்டன. பின்னங்களை எண்களாக ஏற்றுகொண்ட முதல் கிரேக்க கணிதமேதை டையோபண்டஸ் ஆவார்.

## வாழ்க்கை வரலாறு

டையோபண்டஸ் வாழ்க்கை பற்றி சிறு குறிப்புகளே உள்ளது. அவர் எகிப்து நாட்டின் அலெக்ஸாண்ட்ரியா நகரத்தை சேர்ந்தவர். இவரது காலம் கி.பி 200 மற்றும் 214 முதல் 284 முதல் 298 இடைப்பட்ட  காலமாகும். இவரை பற்றிய பல குறிப்புகள் மெட்ரோடோருஸ் என்பவர் உருவாகிய  கிரேக்க புதிர் மற்றும் விளையாட்டு செய்யுள் திரட்டின் மூலம் அறியப்படுகிறது.

## அரித்மேட்டிகா

அரித்மேட்டிகா கிரேக்க இயற்கணிதத்தின் மிக முக்கிய நூலாகும். இந்த நூல் பல நிச்சயம் மற்றும் நிச்சயமற்ற சமன்பாடுகளுக்கு எண் தீர்வுகளை வழங்குகிறது.டையோபண்டஸ் எழுதிய 13 நூல்களில் 6 மட்டுமே கிடைக்கப்பெற்றது. 1968 இல் கண்டுபிடிக்க பட்ட 4 அரபு புத்தகங்களும் டையோபண்டஸ் எழுதிய புத்தகங்கள் என நம்பப்படுகிறது.

## கணித குறியீடு

## மேற்கோள்கள்

டையோபண்டஸ் பல இயற்கணித குறியீடுகளையும் அடையாளங்களையும் பயன்படுத்தினார். அவருக்கு முன்னர்வந்த பல கணிதவியலர்கள் அனைவரும் சமன்பாடுகளை முழுவதும் எழுதும் பழக்கத்தை கொண்டனர். ஆனால் டையோபண்டஸ் மீண்டும் மீண்டும் பயன்படும் சமன்பாடுகளுக்கு அடையாளங்களை உபயோகபடுத்தினார்.

பகுப்பு:மூன்றாம் நூற்றாண்டு பிறப்புகள்
பகுப்பு:மூன்றாம் நூற்றாண்டு இறப்புகள்
கன்னட நாளிதழ்களின் பட்டியல்

கன்னட மொழியில் அண்மைய செய்திகளுக்கு முக்கியத்துவம் கொடுத்து நாளிதழ்கள் வெளிவருகின்றன. 

## பட்டியல்
### கர்நாடகா
* கன்னடப் பிரபா
* பிரஜா வாணி
* உதயவாணி 
* வார்த்தா பாரதி
* விஜய கர்நாடகா
* பிரஜா சக்தி
* சம்யுக்த கர்நாடகா

பகுப்பு:கன்னட நாளிதழ்கள்
மலையாள நாளிதழ்

மலையாள மொழியில் வெளிவரும் நாளிதழ்களின் பட்டியல் பின்வருமாறு:

## கேரளா
* சந்திரிகா
* தீபிகா
* தேசாபிமானி 
* ஜனயுகம்
* ஜன்மபூமி
* கேரளகௌமுதி
* மாத்யமம்
* மலையாள மனோரமா
* மாத்ருபூமி
* சிறாஜ் 
* தேஜஸ்‌
* வர்த்தமானம்
* வீக்‌ஷணம்

பகுப்பு:மலையாள நாளிதழ்கள்
ஆங்கில நாளிதழ்களின் பட்டியல்

ஆங்கில மொழியில் வெளிவரும் நாளிதழ்களின் பட்டியல் பின்வருமாறு:

## ஆங்கில நாளிதழ் வரலாறு

## பட்டியல்

### இந்தியா
* இந்தியன் எக்சுபிரசு
* டெக்கன் ஹெரால்டு
* டெய்லி நியூஸ் அண்ட் அனாலிசிஸ் 
* தி இந்து
* தி எகனாமிக் டைம்ஸ்
* தி டிரிப்யூன்
* தி டெக்கன் குரோனிக்கள்
* தி டெக்கன் ஹெரால்ட்
* தி டெலிகிராஃப்
* தி டைம்ஸ் ஆஃப் இந்தியா 
* தி நியூ இந்தியன் எக்சுபிரசு
* தி பயனியர்
* தி பைனான்சியல் எக்ஸ்பிரஸ்
* தி ஸ்டேட்ஸ்மேன்
* பிசினஸ் லைன்
* பிசினஸ் ஸ்டாண்டர்ட்
* மிட் டே 
* மின்ட்
* ஹிந்துஸ்தான் டைம்ஸ்

*